CELEX: 62014TA0460
Language: el
Date: 2017-12-14 00:00:00
Title: Υπόθεση T-460/14: Απόφαση του Γενικού Δικαστηρίου της 14ης Δεκεμβρίου 2017 — AETMD κατά Συμβουλίου (Ντάμπινγκ — Παρασκευασμένο ή διατηρημένο γλυκό καλαμπόκι σε κόκκους, καταγωγής Ταϊλάνδης — Μερική ενδιάμεση επανεξέταση — Τροποποίηση του οριστικού δασμού αντιντάμπινγκ — Ένωση που εκπροσωπεί τους ενωσιακούς παραγωγούς — Προσβολή των δικονομικών δικαιωμάτων — Δικαιώματα άμυνας)

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/10
            
         Απόφαση του Γενικού Δικαστηρίου της 14ης Δεκεμβρίου 2017 — AETMD κατά Συμβουλίου
   (Υπόθεση T-460/14) (1)
   
   ((Ντάμπινγκ - Παρασκευασμένο ή διατηρημένο γλυκό καλαμπόκι σε κόκκους, καταγωγής Ταϊλάνδης - Μερική ενδιάμεση επανεξέταση - Τροποποίηση του οριστικού δασμού αντιντάμπινγκ - Ένωση που εκπροσωπεί τους ενωσιακούς παραγωγούς - Προσβολή των δικονομικών δικαιωμάτων - Δικαιώματα άμυνας))
   (2018/C 042/13)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Association européenne des transformateurs de maïs doux (AETMD) (Παρίσι, Γαλλία) (εκπρόσωποι: αρχικώς A. Willems, S. De Knop και J. Charles, στη συνέχεια A. Willems, S. De Knop και C. Zimmerman, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωπος: S. Boelaert, επικουρούμενη από τον S. Gubel, δικηγόρο, και τον B. O’Connor, solicitor)
   
      Παρεμβαίνουσες υπέρ του καθού: Ευρωπαϊκή Επιτροπή (εκπρόσωποι: J.-F. Brakeland, A. Stobiecka-Kuik και A. Demeneix) και River Kwai International Food Industry Co. Ltd (Kaeng Sian, Ταϊλάνδη) (εκπρόσωποι: J. Cornelis και F. Graafsma, δικηγόροι)
   
      Αντικείμενο
   
   Αίτημα βάσει του άρθρου 263 ΣΛΕΕ για την ακύρωση του εκτελεστικού κανονισμού (ΕΕ) 307/2014 του Συμβουλίου, της 24ης Μαρτίου 2014, σχετικά με την τροποποίηση του εκτελεστικού κανονισμού (ΕΕ) 875/2013 για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης, μετά την έναρξη ενδιάμεσης επανεξέτασης βάσει του άρθρου 11 παράγραφος 3 του κανονισμού (ΕΚ) 1225/2009 (ΕΕ 2014, L 91, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τον εκτελεστικό κανονισμό (ΕΕ) 307/2014 του Συμβουλίου, της 24ης Μαρτίου 2014, σχετικά με την τροποποίηση του εκτελεστικού κανονισμού (ΕΕ) 875/2013 για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης, μετά την έναρξη ενδιάμεσης επανεξέτασης βάσει του άρθρου 11 παράγραφος 3 του κανονισμού (ΕΚ) 1225/2009.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Το Συμβούλιο της Ευρωπαϊκής Ένωσης φέρει τα δικαστικά έξοδά του καθώς και τα έξοδα της Association européenne des transformateurs de maïs doux (AETMD).
            
         
               4)
            
            
               Η Ευρωπαϊκή Επιτροπή και η River Kwai International Food Industry Co. Ltd φέρουν τα δικαστικά έξοδά τους.
            
         
      (1)  EE C 303 της 8.9.2014.